Document ID: 31997R2616

31997R2616
L 353/8
JURNALUL OFÍCIAL AL UNIUNII EUROPENE
REGULAMENTUL (CE) NR. 2616/97 AL COMISIEI
din 16 decembrie 1997
de modificare a Regulamentului (CE) nr. 1445/95 privind normele de aplicare pentru licențele de import și de export din sectorul cărnii de vită și mânzat
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Regulamentul (CEE) nr. 805/68 al Consiliului din 27 iunie 1968 privind organizarea comună a pieței în sectorul cărnii de vită și mânzat (1), astfel cum a fost modificat ultima dată prin Regulamentul (CE) nr. 2321/97 (2) și, în special, articolele 9 și 13,
întrucât articolul 7 din Regulamentul (CE) nr. 1445/95 al Comisiei din 26 iunie 1995 privind normele de aplicare pentru licențele de import și de export din sectorul cărnii de vită și mânzat și de abrogare a Regulamentului (CEE) nr. 2377/80 (3), astfel cum a fost modificat ultima dată prin Regulamentul (CE) nr. 2469/97 (4), prevede că toate exporturile de produse trebuie, pentru solicitarea unei restituiri la export, să se ceară emiterea unei licențe de export cu fixarea prealabilă a restituirii;
întrucât, pentru a se asigura buna gestionare a exporturilor și, în special, a cărnii de vită congelate din stocurile de intervenție destinate exportului în anumite țări terțe fără restituire, toate exporturile produselor menționate la articolul 1 alineatul (1) litera (a) din Regulamentul (CEE) nr. 805/68 sau care se încadrează la codurile NC 0102 10, 1602 50 31 - 1602 50 80 și 1602 90 69 ar trebui să se facă sub rezerva emiterii unei licențe de export;
întrucât, ca o consecință a acestei cerințe noi, trebuie să se efectueze anumite modificări de ordin tehnic, în special în ceea ce privește perioada de valabilitate a licențelor, cuantumul garanției și notificările din partea statelor membre;
întrucât Comitetul de gestionare pentru carnea de vită și mânzat nu a emis un aviz în termenul limită fixat de președinte,
ADOPTĂ PREZENTUL REGULAMENT:
Articolul 1
Regulamentul (CE) nr. 1445/95 se modifică după cum urmează:
1.
Articolul 7 se înlocuiește cu următorul text:
„Articolul 7
Toate exporturile de produse enumerate la articolul 1 alineatul (1) litera (a) din Regulamentul (CEE) nr. 805/68 sau care se încadrează la codurile NC 0102 10, 1602 50 31 - 1602 50 80 și 1602 90 69 necesită emiterea unei licențe de export.”.
2.
Articolul 8 se înlocuiește cu textul următor:
„Articolul 8
(1) Perioada de valabilitate a licențelor pentru exporturile de produse pentru care se solicită o restituire și care se fac sub rezerva emiterii unei licențe de export cu fixarea prealabilă a cuantumului restituirii este de:
-
75 de zile pentru produsele încadrate la codurile NC 0102 și 1602;
-
30 de zile pentru alte produse,
de la data emiterii, în sensul articolului 21 alineatul (2) din Regulamentul (CEE) nr. 3719/88.
Valabilitatea licențelor pentru exporturile de carne de vită și mânzat, emise în conformitate cu procedura stabilită la articolul 44 din Regulamentul (CEE) nr. 3719/88, expiră, cu toate acestea, la sfârșitul lunii a patra, care urmează datei de emitere, în sensul articolului 21 alineatul (1) din regulamentul respectiv.
(2) Perioada de valabilitate a licențelor pentru exporturile pentru care nu se solicită restituiri este de:
-
45 de zile pentru exporturile de carne de vită congelată din stocurile de intervenție;
-
60 de zile pentru alte produse,
de la data emiterii, în sensul articolului 21 alineatul (1) din Regulamentul (CEE) nr. 3719/88.
Cererile de licență și licențele trebuie să includă, la căsuța 20, următorul text:
-
«Produse de intervenție fără restituire [Regulamentul (CE) nr.]», în cazul licențelor menționate la prima liniuță;
-
«Fără restituire», în cazul licențelor menționate la a doua liniuță.
(3) Cererile de licență și licențele trebuie să includă, la căsuța 15, descrierea produsului, la căsuța 16, codul format din 12 cifre din nomenclatura restituirilor pentru exportul de produse agricole și, la căsuța 7, țara de destinație.
(4) Categoriile de produse indicate la articolul 13a al doilea paragraf din Regulamentul (CEE) nr. 3719/88 sunt enumerate în anexa III.”.
3.
Articolul 9 se înlocuiește cu următorul text:
„Articolul 9
(1) Garanția pentru licențe, cu fixarea prealabilă a cuantumului restituirii este de:
(a)
44 ECU pe cap de animal viu;
(b)
29 ECU la 100 kg pentru produsele care se încadrează la codul 0201 30 00 9100 din nomenclatura produselor agricole pentru restituirile la export;
(c)
16 ECU la 100 kg greutate netă pentru alte produse.
(2) Garanția pentru licențe, altele decât cele menționate la alineatul (1), este de:
(a)
7 ECU pe cap de animal viu;
(b)
3 ECU la 100 kg greutate netă pentru alte produse.”.
4.
Articolul 10 alineatul (1) se înlocuiește cu următorul text:
„(1) Licențele de export cu fixarea prealabilă a restituirii, menționate la articolul 8 alineatul (1), se emit în a cincea zi lucrătoare de la data de depunere a cererii, cu condiția ca, între timp, Comisia să nu fi luat nici o măsură specifică menționată la alineatul (2). Cu toate acestea, acest termen nu se aplică exporturilor reglementate de articolul 14a din Regulamentul (CEE) nr. 3719/88.”.
5.
Articolul 11 se înlocuiește cu textul următor:
„Articolul 11
(1) Cantitățile exportate în cadrul toleranțelor menționate la articolul 8 alineatul (4) din Regulamentul (CEE) nr. 3719/88 nu conferă dreptul la plata unei restituiri, în cazul în care exportul are loc pe baza licenței menționate la articolul 8 alineatul (1) și licența cuprinde următoarea înscriere la căsuța 22: «Restituire valabilă pentru … tone (cantitatea pentru care se emite licența).»
(2) Articolul 20 alineatul (3) litera (b) a doua liniuță din Regulamentul (CEE) nr. 3665/87 (5) al Comisiei nu se aplică restituirilor speciale la export acordate pentru carnea dezosată în conformitate cu Regulamentul (CEE) nr. 1964/82 (6) al Comisiei, în cazul în care produsele sunt sau au fost plasate sub regimul precizat la articolul 5 din Regulamentul (CEE) nr. 565/80 (7) al Consiliului.
6.
Articolul 13 alineatul (1) se înlocuiește cu următorul text:
„(1) Statele membre notifică Comisia:
-
în zilele de luni și joi ale fiecărei săptămâni, până la ora 12, despre:
(a)
1.1.
cererile de licențe cu fixarea în avans a restituirii menționate la articolul 8 alineatul (1) sau faptul că nu s-au făcut cereri;
1.2.
cererile de licențe menționate la articolul 44 din Regulamentul (CEE) nr. 3719/88 sau faptul că nu s-au făcut cereri;
1.3.
cererile de licențe menționate la articolul 8 alineatul (2) prima liniuță,
depuse până în ultima zi lucrătoare care precede ziua notificării;
(b)
1.1.
cantitățile pentru care s-au emis licențe în conformitate cu articolul 10 alineatul (5) sau faptul că nu s-au emis licențe;
1.2.
cantitățile pentru care s-au emis licențe, ca urmare a unor cereri, în conformitate cu articolul 44 din Regulamentul (CEE) nr. 3719/88, cu menționarea datei de depunere a cererii și a țării de destinație,
până în ultima zi lucrătoare care precede ziua notificării;
(c)
cantitățile pentru care cererile de licență au fost retrase, în conformitate cu articolul 10 alineatul (4),
-
înainte de a cincisprezecea zi a fiecărei luni pentru luna anterioară;
(d)
cererile de licențe menționate la articolul 14a din Regulamentul (CEE) nr. 3719/88;
(e)
cantitățile pentru care s-au emis licențe în temeiul articolului 8 alineatul (1) și care nu au fost utilizate;
(f)
cantitățile pentru care s-au emis licențe în conformitate cu articolul 8 alineatul (2) prima liniuță și care nu au fost utilizate complet;
(g)
cererile de licențe menționate la articolul 8 alineatul (2) a doua liniuță.”.
7.
Anexa IV se înlocuiește cu anexa la prezentul regulament.
Articolul 2
Prezentul regulament intră în vigoare la 2 ianuarie 1998.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 16 decembrie 1997.

Labels: 3
17